Живот рудара тих година пратили су тешки и неподношљиви услови рада, оскудица животних намирница, бедни станови, као и забрана било какве политичке активности. Као млади рудар, Јуро је читањем брошура, радничких новина, прогласа и летака добио прва сазнања о радничком покрету. Године 1919. упознао се са Митром Трифуновићем Учом, борцем за радничка права који је тада држао радничке зборове на којима је говорио о тешком животу и израбљивању радника, али и о победи Октобарске социјалистичке револуције и њеним циљевима.